मुख्य पथ पर बह रहा है नाली का पानी, लोग परेशान
सतबरवा सड़क पर बह रहा है नाली का पानी।
भास्कर न्यूज | मोहम्मदगंज
कादलकुर्मीदंगवार सड़क निर्माण कार्य में लगे संवेदक की लापरवाही से सड़क पर बह रहे पानी से राहगीर मुहल्लावासी परेशान हैं। मुख्य पथ बस्ती चौक के समीप मिट्टी कटाव कर नाली भर दिए जाने के कारण एक ओर जहां जल जमाव हो गया है, वहीं दूसरी ओर मुख्य पथ पर पानी का बहाव जारी है। राहगीर जहां नाली के पानी का छींटा पड़ने मुहल्लेवासी जल जमाव के कारण संक्रमण रोग उत्पन्न होने को लेकर परेशान हैं। इस संबंध में रामाधार यादव ने सोमवार को थाना में आवेदन देकर इस पर त्वरित कार्रवाई कर नाली का पानी निकट स्थित नाली में मिलाने कटाव करके उनके घर के मुख्य दरवाजे पर लगाई गई मिट्टी का ढेर हटाने की मांग की है। थाना प्रभारी वीरेंद्र पासवान ने इस पर पहल करने का आश्वासन दिया है, लेकिन अभी तक परिणाम शून्य है।
hin_Deva bho_Deva mar_Deva hin_Deva